ai4bharat/Pralekha huggingface dataset:
விவசாயத்துறை அமைச்சகம்
விவசாய சங்கங்களுடன் பேச்சுவார்த்தை நடத்த மத்திய அரசின் கதவுகள் எப்போதும் திறந்தே இருக்கின்றன: திரு நரேந்திர சிங் தோமர்
பேச்சுவார்த்தையை தொடர்ந்து நடத்தி சுமூகமான தீர்வை கண்டறியுமாறு விவசாய சங்கங்களை கேட்டுக்கொண்ட மத்திய வேளாண் மற்றும் விவசாயிகள் நலன், ஊரக வளர்ச்சி மற்றும் பஞ்சாயத்து ராஜ் அமைச்சர் திரு நரேந்திர சிங் தோமர், விவசாய சங்கங்களுடன் பேச்சுவார்த்தை நடத்த மத்திய அரசின் கதவுகள் எப்போதும் திறந்தே இருக்கின்றன என்று கூறினார்.
மத்திய நுகர்வோர் விவகாரங்கள், உணவு மற்றும் பொது விநியோகம்,
ரயில்வே மற்றும் வர்த்தக அமைச்சர் திரு பியூஷ் கோயலுடன் இணைந்து விவசாயிகளுக்கு கோரிக்கை வைத்த திரு தோமர், வேளாண் சட்டங்கள் குறித்த அவர்களின் கவலைகளைக் களையும் நோக்கில் வழங்கப்பட்டுள்ள ஆலோசனைகள் குறித்து புது தில்லியில் இன்று நடைபெற்ற பத்திரிகையாளர் சந்திப்பில் எடுத்துரைத்தார்.
சமீபத்திய வேளாண் சட்டங்கள், நாட்டின் விவசாய துறையில் இதுவரை செய்யப்பட்டதிலேயே மிகப் பெரிய சீர்திருத்தங்கள் ஆகும். இவை விவசாயிகளுக்கு சுதந்திரத்தை வழங்கி, தொழில் முனைதலை ஊக்கப்படுத்தி, தொழில்நுட்பத்துக்கான அணுகலை வழங்கி, விவசாயத்தையே மொத்தமாக மாற்றியமைக்கும்.
குறைந்தபட்ச ஆதரவு விலை மற்றும் கொள்முதல் குறித்த உறுதிகளை வழங்க மத்திய அரசு தயாராக உள்ளது என்று அமைச்சர்கள் கூறினர். வேளாண் பொருட்கள் சந்தைப்படுத்துதல் குழுக்களுக்கு உள்ளேயும் வெளியேயும் செய்யப்படும் பரிவர்த்தனைகளுக்கு சமமான களத்தை அமைத்துக் கொடுக்க அரசு விரும்புகிறது என்றும் அவர்கள் கூறினர்.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1679747
பெண்கள் மற்றும் குழந்தை நலன் அமைச்சகம்
தேசிய பெண் குழந்தைகள் தினம் நாளை  கொண்டாடப்படுகிறது
தேசியப் பெண் குழந்தைகள் தினம் நாளை  புதுதில்லி சாணக்கியபுரியில் உள்ள ப்ரவாஸி பார்த்தி கேந்திராவில் மத்திய மகளிர் மற்றும் குழந்தைகள் மேம்பாட்டு அமைச்சகத்தால் கொண்டாடப்படுகிறது.
பெண் குழந்தையைப் பாதுகாப்போம், பெண் குழந்தைகளுக்குக் கல்வி அளிப்போம் என்ற திட்டத்தின் ஆண்டு விழாவாகவும் இந்த நிகழ்ச்சி நடைபெறும்.
“ஒளிமயமான எதிர்காலத்திற்காகப் பெண்குழந்தைகளுக்கு அதிகாரம் அளித்தல்” என்பது இந்த விழாவின் மையப்பொருளாக இருக்கும். குறைந்துவரும் குழந்தைகளின் பாலின விகிதம் குறித்து விழிப்புணர்வு ஏற்படுத்துவதும், பெண்குழந்தைகளுக்கு மதிப்பளிக்கும் சாதகமான சூழ்நிலையை உருவாக்குவதும், பெண் குழந்தைகள் தினத்தின் நோக்கமாகும்.
இந்த விழாவில் மத்திய மகளிர் மற்றும் குழந்தைகள் மேம்பாட்டுத்துறை அமைச்சர் திருமதி. மேனகா சஞ்சய்காந்தி தலைமை விருந்தினராகவும், இணையமைச்சர் டாக்டர். வீரேந்திர குமார் கவுரவ விருந்தினராகவும் பங்கேற்பார்கள்.
உள்துறை அமைச்சகம்
புலம்பெயர்ந்த தொழிலாளர்கள், தங்கள் சொந்த மாநிலங்களுக்கு விரைந்து திரும்பிச்செல்ல வசதியாக இயக்கப்படும் ‘ஷ்ராமிக்: சிறப்பு ரயில்களின்’ இயக்கம் குறித்து மாநில மைய அதிகாரிகளுடன் மத்திய உள்துறை அமைச்சகமும் ரயில்வே அமைச்சகமும் காணொளி மாநாடு.
புலம்பெயர்ந்த தொழிலாளர்கள் பல லட்சம் பேரை ஏற்றிக்கொண்டு, 450 ரயில்கள் இயக்கப்பட்டன.
வீட்டுக்குத் திரும்பிச் செல்ல விரும்பும் புலம்பெயர்ந்த தொழிலாளி ஒவ்வொருவரையும் ஏற்றிச் செல்வதற்காக நாள்தோறும் 100 ரயில்கள் இயக்கப்படும்.
புலம்பெயர்ந்த தொழிலாளர்களை ஏற்றிச் செல்லும் சிறப்பு ரயில்களின் இயக்கம் குறித்து தெரிந்து கொள்வதற்காக மத்திய உள்துறை அமைச்சகமும், மத்திய ரெயில்வே துறையும் இன்று காலை காணொளி மாநாடு நடத்தினர். மாநிலங்கள், யூனியன் பிரதேசங்களின் மைய அதிகாரிகள் மாநாட்டில் பங்கேற்றனர்.
புலம்பெயர்ந்த தொழிலாளர்கள் பல லட்சம் பேரை ஏற்றிக்கொண்டு நேற்று புறப்பட்ட 101 ரயில்கள் உட்பட 450க்கும் மேற்பட்ட ரயில்கள் இயக்கப்பட்டதற்கு பாராட்டு தெரிவிக்கப்பட்டது.
இந்தக் காணொளி மாநாட்டின்போது பல விஷயங்கள் குறித்து விவாதிக்கப்பட்டு, தீர்வு காணப்பட்டது. வீடு திரும்ப விரும்பும் ஒவ்வொருவரும் பயணம் செய்ய உதவும் வகையில், போதுமான அளவு ரயில்கள் விடப்படும் என்று புலம்பெயர்ந்த தொழிலாளர்களுக்கு உறுதியளிக்கப்பட வேண்டும் என்று வலியுறுத்தப்பட்டது. பிற மாநிலங்களில் தங்க நேரிட்ட புலம்பெயர்ந்த தொழிலாளர்கள், தங்களின் சொந்த ஊருக்கு, விரைந்து திரும்பும் வகையில் வசதி செய்து கொடுப்பதற்காக அடுத்த சில வாரங்களுக்கு நூறுக்கும் மேற்பட்ட ரயில்கள் இயக்கப்படும்.
(
சட்டம் மற்றும் நீதித்துறை அமைச்சகம்
மூன்றாண்டு காலத்திற்கான 22-வது இந்திய சட்ட ஆணையத்தை அமைப்பதற்கு மத்திய அமைச்சரவை ஒப்புதல் அளித்துள்ளது
22-வது இந்திய சட்ட ஆணையத்தை அமைப்பதற்குப் பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது. இதற்கான உத்தரவு அரசிதழில் வெளியிடப்பட்ட தேதியிலிருந்து மூன்றாண்டு காலத்திற்கு இந்த ஆணையம் செயல்படும்.
பயன்கள்:
பல்வேறு சட்ட அம்சங்களை ஆய்வு செய்யும் இந்த தனித்துவ அமைப்பின் பரிந்துரைகள் அரசுக்குப் பயனுள்ளவையாக இருக்கும். இதன் ஆய்வு மற்றும் பரிந்துரைகள் மீது அரசு நம்பிக்கை கொண்டுள்ளது.
தற்போதுள்ள சட்டங்களில் சீர்திருத்தம் செய்வது அல்லது புதிய சட்டங்களை இயற்றுவது ஆகியவை குறித்து அரசின் வரம்புகளுக்கு உட்பட்டு அல்லது தாமாக முன்வந்து சட்ட ஆணையம் ஆய்வுகளை மேற்கொள்ளலாம். நீதித்துறையில் காணப்படும் நடைமுறை தாமதங்களை நீக்குவது, வழக்குகளை விரைந்து பைசல் செய்வது, வழக்குகளுக்கு ஆகும் செலவை குறைப்பது ஆகியவற்றில் சீர்திருத்தங்களைக் கொண்டுவருவதற்கான ஆய்வுகளையும் இது மேற்கொள்ளும்.
இந்த ஆணையம் கீழ்க்கண்டவாறு அமைந்திருக்கும்:
- ஒரு முழுநேர தலைவர்
- நான்கு முழுநேர உறுப்பினர்கள் 
- சட்டத்துறை செயலாளர் – அலுவல் சாரா உறுப்பினராக
- சட்டம் இயற்றும் துறை செயலாளர் – அலுவல் சாரா உறுப்பினராக
- ஐந்துக்கும் மிகாமல் பகுதிநேர உறுப்பினர்கள்
•••••••••••
(Visitor Counter : 107
கப்பல் போக்குவரத்து அமைச்சகம்
சாகர்மாலா புதுமைக்கண்டுபிடிப்புகள் மற்றும் ஸ்டார்ட்-அப் வரைவுக்கொள்கை தொடர்புடையவர்களின் ஆலோசனைக்காக வெளியிடப்பட்டது
ஸ்டார்ட்-அப் நிறுவனங்கள் மற்றும் தொழில்முனைவோர்கள் மூலம் நாடு வளர்ச்சியடைகிறது. வலிமையான புதுமைக்கண்டுபிடிப்புகள் சூழலைக் கட்டமைக்க சாகர்மாலா புதுமைக்கண்டுபிடிப்புகள் மற்றும் ஸ்டார்ட்-அப் வரைவுக்கொள்கையை மத்திய துறைமுகங்கள், கப்பல், நீர்வளத்துறை அமைச்சகம் வெளியிட்டுள்ளது. இந்தியாவின் வளர்ச்சியடைந்து வரும் கடல்சார் துறையின் எதிர்காலத்திற்காக ஸ்டார்ட்-அப் மற்றும் இதர நிறுவனங்களை தோற்றுவிக்கும் வகையில் இந்த வரைவுக்கொள்கை நோக்கமாகக் கொண்டுள்ளது.
இது குறித்து கருத்து தெரிவித்துள்ள மத்திய துறைமுகங்கள், கப்பல், நீர்வளத்துறை அமைச்சர் திரு சர்பானந்த சோனாவால், நாட்டில் ஸ்டார்ட்-அப் மற்றும் புதுமைக்கண்டுபிடிப்புகளை வலிமையான சூழலுக்கேற்ற வகையில் மாற்றியமைக்க தமது அமைச்சகம் சரியான நடவடிக்கைகளை மேற்கொண்டுள்ளதாக கூறினார்.
சிறப்பு சேவைகள் மற்றும் கட்டுரைகள்
முனைவர் ஜி. அகிலா, என்.ஐ.டி திருச்சிராப்பள்ளியின் இயக்குநராகப் பொறுப்பேற்றுக் கொண்டார்
03.02.2022: முனைவர் ஜி. அகிலா, என்.ஐ.டி திருச்சிராப்பள்ளியின் இயக்குநராகப் பொறுப்பேற்றுக் கொண்டார். பேராசிரியர் ஜி. கண்ணபிரான் பொறுப்பு இயக்குநராகச் செயல்பட்டு வந்த நிலையில், இவர் இயக்குநராகப் பொறுப்பேற்றுக் கொண்டார்.இவர், முனைவர் மினி ஷாஜி தாமஸ் அவர்களைத் தொடர்ந்து 57 ஆண்டு பழமையான இந்நிறுவனத்தின் இரண்டாவது பெண் இயக்குநராகிறார்.
முன்னதாக முனைவர் அகிலா, தாம் கணினி அறிவியல் மற்றும் பொறியியல் துறைப் பேராசிரியராகப் பணியாற்றிய என்.ஐ.டி புதுச்சேரியின் பொறுப்புப் பதிவாளராகப் பதவி வகித்தார். அண்ணா பல்கலைக்கழகத்திலிருந்து முனைவர் பட்டம் பெற்ற இவர், பிளாக்செயின் தொழில்நுட்பம், பெருந்தரவு பகுப்பாய்வியல், ஆன்டாலஜி பொறியியல், வேதித்தகவலியல் மற்றும் செயற்கை நுண்ணறிவு போன்ற துறைகளில் குறிப்பிடத்தக்கப் பங்களிப்புகளை அளித்துள்ளார்.
என்.ஐ.ஆர்.எஃப் தரவரிசையில் ஒன்பதாமிடம் பெற்றுள்ள பொறியியல் கல்லூரி என்ற சிறப்புக்குரிய என்.ஐ.டி திருச்சிராப்பள்ளி, புதிய இயக்குநரின் தலைமையின் கீழ் மென்மேலும் உயரங்களைத் தொடத் தயாராக உள்ளது. இயக்குநராகப் பொறுப்பேற்றுக் கொள்கையில், என்.ஐ.டி திருச்சியினை தேசிய மற்றும் சர்வதேச அளவில் அதிகளவில் புலப்படுமாறு செய்வதைத் தம் முன்னுரிமையாகக் கூறினார் .
முனைவர் அகிலா அவர்கள், மிகச்சிறந்த கல்வியாளராகவும் நிர்வாகியாகவும் முத்திரை பதித்த, 32 ஆண்டு அனுபவத்தோடு வருவது குறிப்பிடத்தக்கது.
(Visitor Counter : 130
PIB Headquarters
சென்னை விமான நிலையத்தில் ரூ.22.3 லட்சம் மதிப்புள்ள தங்கம் பறிமுதல்
துபாயிலிருந்து ஐக்கிய அரபு அமீரக விமானத்தில் திங்களன்று  சென்னை வந்த ரஃபியா என்ற விமானப்பயணி தங்கம் கொண்டுவருவதான சந்தேகத்தின் பேரில் வெளியேறும் வழியில் இடைமறித்து விசாரிக்கப்பட்டார். அவர் பதற்றத்துடன் காணப்பட்டதோடு கேள்விகளுக்கு பதில் அளிப்பதைத் தவிர்த்தார். அவர் கொண்டுவந்த சூட்கேசைப் பரிசோதனை செய்தபோது, அந்தப் பெட்டியின் ஓரப்பகுதியில் உள்ள வயருக்குப் பின்னால் ரூ.22.3 லட்சம் மதிப்புள்ள 95 சதவீதம் சுத்தமான 595 கிராம் எடையுள்ள நான்கு தங்கக்கம்பிகள் மறைத்து வைக்கப்பட்டிருப்பது கண்டறியப்பட்டது. இதையடுத்து, அவை பறிமுதல் செய்யப்பட்டு அந்தப் பெண்ணும், கைது செய்யப்பட்டார். மேல் விசாரணை நடைபெற்று வருகிறது என சென்னையில் உள்ள சர்வதேச விமான நிலையத்தின் சுங்கத்துறை ஆணையர் ஒரு செய்திக் குறிப்பில் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
மக்களிடையே தடுப்பூசி தயக்கத்தை போக்குவதில் ஊடகங்கள் முக்கிய பங்காற்றுகின்றன: மத்திய சுகாதாரத்துறை இணை செயலாளர் பாராட்டு
‘‘கொவிட் நீண்ட கால போராட்டம் என்பதால், அதில் மன நிறைவுக்கு வாய்ப்பில்லை எனவும், நேர்மறையான செய்திகள் மூலம் தடுப்பூசி செலுத்திக் கொள்ள மக்களை ஊக்குவிக்க முடியும் என்பதால் ஊடகங்களுடன் தொடர்புடையவர்கள், சமூகத்தில் செல்வாக்கு பெற்றவர்களாக உள்ளனர் என மத்திய சுகாதாரத்துறை இணை செயலாளர் திரு லாவ் அகர்வால் கூறினார்.
கொவிட் தடுப்பு நடவடிக்கைகள் குறித்து விழிப்புணர்வை ஏற்படுத்த மத்திய சுகாதாரம் மற்றும் குடும்ப நலத்துறை அமைச்சகம் யுனிசெப்புடன் இணைந்து, பத்திரிகை தகவல் அலுவலகம், கள விளம்பர அலுவலகம், தூர்தர்ஷன், அகில இந்திய வானொலி அதிகாரிகள் மற்றும் நிருபர்களுடன் கலந்துரையாடல் நிகழ்ச்சியை இன்று நடத்தியது. இதில் 150 பேர் கலந்து கொண்டனர்.
இதில் சுகாதாரத்துறை இணை செயலாளர் திரு லாவ் அகர்வால் பேசியதாவது: .
கொரோனா நீண்ட கால போராட்டம். இதில் தன்னிறைவுக்கு வாய்ப்பில்லை. நேர்மறையான செய்திகள் மூலம், கொவிட் தடுப்பூசி போட மக்களை ஊக்குவிக்க முடியும் என்பதால், ஊடகங்களுடன் தொடர்புடையவர்கள் சமூகத்தில் மிகவும் செல்வாக்கு மிக்கவர்களாக உள்ளனர். சமூக ஊடகங்களில் வெளியாகும் பொய்களை களைந்து, உண்மைகளை தெரிவிப்பதன் மூலம், மக்களிடையே தடுப்பூசி தயக்கத்தை போக்குவதில் ஊடகங்கள் ஆக்கப்பூர்வமாக பங்காற்றுகின்றன.
9 மாநிலங்களில், கொவிட் சிகிச்சை பெறுபவர்கள் இன்னும், 10,000க்கும் அதிகமாக உள்ளனர். கொவிட் இரண்டாம் அலை இன்னும் முடியாததால், ஆதாரம் அடிப்படையிலான செய்திகள் மூலம், கொவிட் தடுப்பு நடவடிக்கைகளை பின்பற்ற வேண்டும் எனவும், இதில் அலட்சியமாக இருந்தால், மீண்டும் பாதிப்பு ஏற்படும் என்பதை மக்களுக்கு நினைவுப்படுத்த வேண்டும்.
இவ்வாறு திரு லாவ் அகர்வால் கூறினார்
எஃகுத்துறை அமைச்சகம்
எம்ஓஐஎல் நிறுவனத்தின் லாபம் 23-ம் நிதியாண்டின் 3-வது காலாண்டில் முந்தைய காலாண்டை விட 55 சதவீதம் அதிகரிப்பு
இந்திய மாங்கனீஸ் தாது நிறுவனத்தின்  இயக்குநர்கள் குழு, கடந்த மாதம் 31-ந் தேதி கூடி, 2022 டிசம்பர் 31-வுடன் முடிவடைந்த 9 மாதங்களுக்கான நிதி முடிவுகளை அங்கீகரித்தது.
மூன்றாம் காலாண்டில், வரிக்குப் பிந்தைய லாபம் ரூ. 39.52 கோடி. இது இரண்டாவது காலாண்டை விட 45% அதிகமாகும். இந்த நிறுவனம் இந்த காலகட்டத்தி்ல் 3.37 லட்சம் டன்களை உற்பத்தி செய்துள்ளது. இது 40 சதவீத வளர்ச்சியாகும். முந்தைய ஆண்டின் அதே காலகட்டத்தில் 2.41 லட்சம் டன் மாங்கனீசு உற்பத்தி செய்யப்பட்டது. 23ஆம் நிதியாண்டின் இரண்டாம் காலாண்டுடன் ஒப்பிடுகையில் மாங்கனீசு தாது விற்பனை 44% அதிகரித்து 2.06ல் இருந்து 2.97 லட்சம் டன்னாக அதிகரித்துள்ளது. நிறுவனத்தின் செயல்பாட்டின் மூலம் கிடைக்கும் வருவாய் ரூ. 28% முன்னேற்றம் கண்டுள்ளது.
ஒன்பது மாத காலப்பகுதியில், மூன்றாவது காலாண்டின் ஆரம்பம் வரை மழைக்காலம் நீடித்த போதிலும் உற்பத்தி 5% அதிகரித்து 8.57 இலிருந்து 9.00 லட்சம் டன்னாக அதிகரித்துள்ளது.
எம்ஓஐஎல் வாரியம் இடைக்கால ஈவுத்தொகையாக ரூ. 61.05 கோடியை வழங்கியுள்ளது.
"வரவிருக்கும் மாதங்களில் சிறந்த செயல்திறனைப் பதிவுசெய்ய நிறுவனம் தயாராக உள்ளது" என்று நிறுவனத்தின் தலைவர் மற்றும் மேலாண்மை இயக்குநர் திரு. அஜித் குமார் சக்சேனா கூறியுள்ளார்.
எம்ஓஐஎல் நிறுவனம், மத்திய அரசின் எஃகு அமைச்சகத்தின் நிர்வாகக் கட்டுப்பாட்டின் கீழ் உள்ள மினிரத்னா வகை பொதுத்துறை நிறுவனமாகும். மஹாராஷ்டிரா மற்றும் மத்தியப் பிரதேசத்தில் பதினொரு சுரங்கங்களைச் செயல்படுத்தி 45% சந்தைப் பங்கைக் கொண்ட இந்த நிறுவனம், நாட்டிலேயே மாங்கனீசு தாதுவை உற்பத்தி செய்யும் மிகப்பெரிய நிறுவனமாகும். 2030 ஆம் ஆண்டுக்குள் அதன் உற்பத்தியை 3.00 மில்லியன் டன் என்ற அளவில், இருமடங்காக உயர்த்தும் லட்சிய நோக்கத்தை நிறுவனம் கொண்டுள்ளது. எம்ஓஐஎல் நிறுவனம், குஜராத், ராஜஸ்தான் மற்றும் ஒடிசா மாநிலங்களில் வணிக வாய்ப்புகளை ஆராய்ந்து வருகிறது.
தகவல் மற்றும் ஒலிபரப்பு அமைச்சகம்
இந்திய சர்வதேச திரைப்பட திருவிழாவின் கவனிக்கத்தக்க நாடு: வங்கதேசம்
இந்திய சர்வதேச திரைப்படத் திருவிழாவின் கவனிக்கத்தக்க நாடு அறிவிக்கப்பட்டுள்ளது. 51- ஆவது இந்திய சர்வதேச திரைப்படத் திருவிழாவின் கவனிக்கத்தக்க நாடாக வங்கதேசம் தேர்வு செய்யப்பட்டுள்ளது.
தலைசிறந்த திரைப்படங்களுக்கு நாடு வழங்கிய பங்கை அங்கீகரிக்கும் வகையில் கவனிக்கத்தக்க நாடு என்னும் சிறப்புப் பிரிவு ஏற்படுத்தப்பட்டுள்ளது. இந்த பிரிவின் கீழ் 51-ஆவது இந்திய சர்வதேச திரைப்படத் திருவிழாவில் 4 திரைப்படங்கள் திரையிடப்படும்:
1. தன்வீர் மொகமெல்லின் ஜிபோன்துலி
2. சஹிதுர் ரஹீம் அஞ்சனின் மெக்மல்லர்
3. ரூபையாத் ஹொசைனின் அண்டர் கன்ஸ்டிரக்ஷன்
4. நுஹாஷ் ஹுமாயுன், சையத் அஹமத் ஷாகி, ரகத் ரஹ்மான் ஜாய், எம் டி ரொபியுல் அலாம், கொலாம்கிப்ரியாஃபரூகி, மிர் முகர்ரம் ஹொசைன், தன்வீர் அஹ்சான், மஹ்முதுல் இஸ்லாம், அப்துல்லா அல் நூர், கிரிஷ்ணெண்டு சடோபாத்யே, சையத் சலேஹ் அஹமத் சோபன் ஆகியோரின் சின்ஸியர்லி யுவர்ஸ், தாக்கா 51-ஆவது இந்திய சர்வதேச திரைப்படத் திருவிழா வரும் 16 முதல் 24-ஆம் தேதி வரை நடைபெறுவது குறிப்பிடத்தக்கது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1687596
ஜவுளித்துறை அமைச்சகம்
23,368 கைத்தறி நெசவாளர்களுக்கு திறன் மேம்பாட்டு பயிற்சி: தமிழகத்தில் 2,000 பேர் இப்பயிற்சியைப் பெற்றனர்
மத்திய ஜவுளித்துறை இணையமைச்சர் திருமதி தர்ஷனா ஜர்தோஷின், மாநிலங்களவையில் இன்று எழுத்துபூர்வமாக தாக்கல் செய்த பதிலில் கூறியதாவது:
ஜவுளித் துறையில் திறன் மேம்பாட்டுக்கான சாமா்த் திட்டம் மூலம் 2020-21ம் ஆண்டு முதல் கைத்தறி நெசவாளர்களுக்கு தொழில்நுட்ப துறையில் திறன்மேம்பாட்டு பயிற்சி அளிக்கப்பட்டு வருகிறது. தேசிய கைத்தறி மேம்பாட்டு திட்டம் மூலம் முன்பு, நெசவு, சாயம், வடிவமைப்பு போன்றவற்றில் திறன் மேம்பாட்டு பயிற்சி அளிக்கப்பட்டது.
கடந்த 3 ஆண்டுகளில், 23,368 கைத்தறி நெசவாளர்களுக்கு திறன் மேம்பாட்டு பயிற்சி அளிக்கப்ப்டடுள்ளது.
தமிழகத்தில் 2,000 கைத்தறி நெசாவாளர்கள் திறன் மேம்பாட்டு பயிற்சி பெற்றுள்ளனர்.
2018-19ம் ஆண்டு முதல் 2020-21ம் ஆண்டு வரை மாநிலம் வாரியாக திறன் மேம்பாட்டு பயிற்சிகள் பெற்ற விவசாயிகள் விவரம் கீழ்கண்ட வலை தளத்தில் கொடுக்கப்பட்டுள்ளது.
இந்த பயிற்சி திட்டம் மூலம் கைத்தறி நெசவாளர்களின் திறன் அதிகரித்ததுடன், அவர்களின் வருவாயும், வேலை நாட்களின் எண்ணிக்கையும் அதிகரித்துள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1780130
பெருநிறுவனங்கள் விவகாரங்கள் அமைச்சகம்
கியான் தர்ஷன் தொலைக்காட்சி வாயிலாக இளைஞர்களிடையே முதலீட்டு கல்வி மற்றும் நிதிசார்ந்த அறிவாற்றலை ஊக்குவிக்க, முதலீட்டுக் கல்வி மற்றும் பாதுகாப்பு நிதிஆணையம் இந்திராகாந்தி தேசிய திறந்தநிலை பல்கலைக் கழகத்துடன் புரிந்துணர்வு ஒப்பந்தத்தில் கையெழுத்திட்டுள்ளது
புதுதில்லியில் காணொலி வாயிலாக இன்று நடைபெற்ற நிகழ்ச்சியில், இளைஞர்களிடையே முதலீட்டு கல்வி மற்றும் நிதிசார்ந்த அறிவாற்றலை ஊக்குவிக்க, மத்திய பெருநிறுவனங்கள் துறையின் கட்டுப்பாட்டில் செயல்படும் முதலீட்டுக் கல்வி மற்றும் பாதுகாப்பு நிதிஆணையமும், இந்திராகாந்தி தேசிய திறந்தநிலை பல்கலைக் கழகமும் புரிந்துணர்வு ஒப்பந்தத்தில் கையெழுத்திட்டுள்ளன. கியான் தர்ஷன் தொலைக்காட்சியின் தொலை-பாடம் நடத்தும் வசதியை பயன்படுத்தி, முதலீட்டுக் கல்வி, விழிப்புணர்வு மற்றும் பாதுகாப்பை கட்டாயமாக்குவதே இந்த ஒப்பந்தத்தின் நோக்கமாகும்.
இந்திராகாந்தி தேசிய திறந்தநிலைப் பல்கலைக்கழகம், கியான் தர்ஷன் தொலைக்காட்சி இணைந்து செயல்படுவது, தற்போதைய மற்றும் வருங்கால சந்ததியினரில் பெரும்பாலோரிடம் முதலீட்டுக் கல்வி மற்றும் விழிப்புணர்வு தகவலை பரப்ப உதவும். கல்வி போதனை தொடர்களுக்கான நிபுணத்துவம் வாய்ந்தவர்களின் குழுவில், ஐசிஏஐ, ஐசிஎஸ்ஐ தொழில் ரீதியான கல்வி நிறுவனங்களின் வல்லுநர்கள், முதலீட்டுக் கல்வி மற்றும் பாதுகாப்பு நிதி ஆணையத்தின் உயரதிகாரிகள், மத்திய அரசின் பெருநிறுவனங்கள் துறை  மற்றும் பிற கட்டுப்பாட்டு அமைப்புகளின் அதிகாரிகள் இடம்பெற்றிருப்பார்கள். 75 தொடர்களாக ஒளிபரப்பாக உள்ள இந்த நிகழ்ச்சி 24x7 கியான் தர்ஷன் தொலைக்காட்சி அலைவரிசையில் நேரலை போதனைத் தொடராக அமையும். இந்தியாவின் 75 ஆவது சுதந்திர தின பெருவிழா குறிக்கும் விதமாக, இந்த நிகழ்ச்சிக்கு ஏற்பாடு செய்துள்ளது.
இந்த நிகழ்ச்சியில் பேசிய மத்திய பெருநிறுவனங்கள் துறை செயலாளரும், முதலீட்டுக் கல்வி மற்றும் பாதுகாப்பு நிதி ஆணையத்தின் அலுவல் வழி தலைவருமான திரு ராஜேஷ் வர்மா, மக்களுக்கு கல்வி புகட்டும் பொதுவான நோக்கத்துடன் அனைத்துத் தரப்பினரும் ஒன்றிணைந்திருப்பதாக கூறினார். இந்தியாவை தற்சார்பு, முன்னேற்றம் அடைந்த தேசமாக மாற்றும் நோக்கில், ஒட்டுமொத்த நாடும் 75 ஆவது சுதந்திர தின பெருவிழாவை கொண்டாடுகிறோம்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1789346
பெட்ரோலியம் மற்றம் இயற்கை எரிவாயு அமைச்சகம்
திடக்கழிவை, பயோ எரிவாயுவாக மாற்ற புரிந்துணர்வு ஒப்பந்தம்: ஐஜிஎல் மற்றும் தெற்கு தில்லி நகராட்சி கையெழுத்து
மாநகராட்சி திடக் கழிவுகளை, வாகனங்களுக்கு பயோ எரிவாயுவாக மாற்றும் புரிந்துணர்வு ஒப்பந்தத்தில், இந்திரபிரஸ்தா கேஸ் நிறுவனம் மற்றும் தெற்கு தில்லி மாநகராட்சி ஆகியவை இன்று கையெழுத்திட்டன.
மத்திய பெட்ரோலியத்துறை அமைச்சர் திரு ஹர்தீப் சிங் பூரி, தில்லி துணை நிலை ஆளுநர் திரு அனில் பைஜால், ஆகியோர் முன்னிலையில் இந்த ஒப்பந்தம் கையெழுத்திடப்பட்டது.
இந்நிகழ்ச்சியில் பேசிய மத்திய அமைச்சர் திரு ஹர்தீப் சிங் பூரி, ‘‘திட கழிவு, நாட்டில் பெரும் பிரச்சினையாக உள்ளது. கடந்த 2014ம் ஆண்டில் 14 சதவீத திடக் கழிவுகள் மட்டுமே சுத்திகரிக்கப்பட்டன. தூய்மை இந்தியா திட்டத்தால், இந்த அளவு 70 சதவீதமாக உயர்ந்துள்ளது. இந்த ஒப்பந்தம், இத்திட்டத்தை விரைவாக அமல்படுத்த உதவும். இன்னும் பல திட்டங்களுக்கு இது அடிப்படையாக மாறியுள்ளது. இது அனைத்து தரப்பினருக்கும் வெற்றிகரமான திட்டம். இத்திட்டம் தவறாமல் பரிசீலிக்கப்படும். இதை அமல்படுத்துவதற்கான தடைகள் அகற்றப்படும் என்று தெரிவித்தார்.
பிரதமர் அலுவலகம்
குடியரசுத் தலைவர் பிறந்தநாளை முன்னிட்டு பிரதமர் வாழ்த்து
குடியரசுத் தலைவர் திரு. ராம் நாத் கோவிந்த் பிறந்தநாளை முன்னிட்டு பிரதமர் திரு. நரேந்திர மோடி வாழ்த்து தெரிவித்துள்ளார்/
பிரதமர் தனது டுவிட்டரில்;
“குடியரசுத் தலைவர் அவர்களுக்கு பிறந்தநாள் வாழ்த்துக்கள். அவரது பணிவான பண்பு காரணமாக, அவர் தன்னை முழுமையாக நாட்டிற்கு அர்ப்பணித்துள்ளார். சமூகத்தில் உள்ள ஏழை மக்கள் மற்றும் ஒதுக்கப்பட்ட பிரிவினரை மேம்படுத்துவதில் அவர் செய்துள்ள பங்கு ஈடுஇனையற்றது. அவர் நீண்ட நாள் ஆரோக்கியமான வாழ்க்கையை வாழட்டும்.”, என்று கூறியுள்ளார்.
விவசாயத்துறை அமைச்சகம்
இந்திய வேளாண் ஆராய்ச்சி குழுவின் 93-வது நிறுவன நாள் காணொலி மூலம் கொண்டாடப்பட்டது
இந்திய வேளாண் ஆராய்ச்சி குழுவின் 93-வது நிறுவன நாள் காணொலி மூலம் இன்று கொண்டாடப்பட்டது. மத்திய வேளாண் மற்றும் விவசாயிகள் நலன் அமைச்சர் திரு நரேந்திர சிங் தோமர் மற்றும் மத்திய மின்னணு மற்றும் தகவல் தொழில்நுட்பம் அமைச்சர் திரு அஷ்வினி வைஷ்ணவ் ஆகியோர் இணைந்து ‘கிசான் சாரதி’ எனும் டிஜிட்டல் தளத்தை வெளியிட்டனர்.
இதன் மூலம், சரியான நேரத்தில், சரியான தகவல்கள் விவசாயிகள் விரும்பும் மொழிகளில் அவர்களுக்கு கிடைக்கும். நிறுவன தினத்தை முன்னிட்டு, பல்வேறு பிரிவுகளில் விருதுகளை அறிவித்த திரு தோமர், ஐசிஏஆரின் வெளியீடுகளை மத்திய மீன்வளம், கால்நடை பராமரிப்பு மற்றும் பால்வளம் திரு பர்ஷோத்தம் ருபாலா, மத்திய வேளாண் மற்றும் விவசாயிகள் நலன் இணை அமைச்சர் திரு கைலாஷ் சவுத்ரி மற்றும் திருமிகு ஷோபா கரன்ட்லாஜே ஆகியோரின் முன்னிலையில் வெளியிட்டார்.
விவசாய சமுதாயத்தின் பல்வேறு சிக்கல்கள் மற்றும் சவால்களை சிறப்பாக தீர்ப்பதற்கான தொழில்நுட்பங்களை உருவாக்குவதற்கான கூட்டு முயற்சி வேண்டும் என்று திரு தோமர் வலியுறுத்தினார். பல்வேறு உணவு பொருட்களின் ஏற்றுமதியாளராக நாட்டை உருவாக்கி, ஊட்டச்சத்து பாதுகாப்பை உறுதி செய்வதற்காக குழு எடுத்து வரும் நடவடிக்கைகளை அவர் பாராட்டினார்.
நாட்டின் 75-வது சுதந்திர தினத்தை கொண்டாடுவதற்கான குழுவால் தொடங்கப்பட்டுள்ள பாரதத்தின் அம்ருத் மகோற்சவத்தில் 400-க்கும் மேற்பட்ட கிரிஷி விக்யான் கேந்திரங்கள் பங்குபெற்றுள்ளதை அவர் குறிப்பிட்டார்.
வேளாண் துறையின் வளர்ச்சிக்காகவும், நாட்டின் விவசாய துறையை மாற்றியமைப்பதற்காகவும் மத்திய அரசு செயல்படுத்தி வரும் விவசாயிகளுக்கு தோழமையான திட்டங்களான லேப்-டு-லேண்டு, ஒவ்வொரு விவசாய நிலத்திற்கும் தண்ணீர், ஒவ்வொரு சொட்டுக்கும் அதிக பயிர் உள்ளிட்ட திட்டங்கள் குறித்து மத்திய அமைச்சர் பேசினார்.
புதிய வேளாண் சட்டங்கள் புரட்சிகரமான மாற்றத்தை விவசாய துறையில் கொண்டு வருவதோடு, விவசாயிகளின் வாழ்வாதாரத்தையும் மேம்படுத்தும் என்றும் அமைச்சர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1736215
குடியரசுத் தலைவர் செயலகம்
டாக்டர். ராஜேந்திர பிரசாத் பிறந்த தினத்தை முன்னிட்டு குடியரசுத் தலைவர் மலர் மரியாதை செலுத்தினார்
டாக்டர். ராஜேந்திர பிரசாத் பிறந்த தினத்தை முன்னிட்டு குடியரசுத் தலைவர் திரு. ராம் நாத் கோவிந்த் இன்று குடியரசுத் தலைவர் மாளிகையில் அவருக்கு மலர் அஞ்சலி செலுத்தினார்.
குடியரசுத் தலைவர் மாளிகையில் அமைந்துள்ள தர்பார் ஹாலில் உள்ள டாக்டர். ராஜேந்திர பிரசாத் உருவப்படத்திற்கு குடியரசுத் தலைவர், டாக்டர். ராஜேந்திர பிரசாத்தின் குடும்ப உறுபினர்கள் மற்றும் குடியரசுத் தலைவர் மாளிகையில் உள்ள அலுவலர்கள் மற்றும் பணியாளர்கள் மலர் மரியாதை செலுத்தினர்.
பிரதமர் அலுவலகம்
விசாகப்பட்டினத்தில் பல்வேறு திட்டங்களின் அடிக்கல் நாட்டு விழாவில் பிரதமரின் உரை
ஆந்திர பிரதேச ஆளுநர் திரு பிஸ்வபூஷன் அவர்களே, முதலமைச்சர் திரு ஜகன் மோகன் ரெட்டி அவர்களே, நாடாளுமன்ற நண்பர் திரு அஸ்வினி வைஷ்ணவ் அவர்களே, இதர பிரமுகர்களே, சகோதர, சகோதரிகளே!
விசாகப்பட்டினம், இந்தியாவின் சிறப்பு மிகுந்த நகரமாகும். பழங்கால இந்தியாவில் முக்கிய துறைமுகமாக இந்நகரம் விளங்கியது. இந்திய வர்த்தகத்தின் மையப்புள்ளியாக இன்றும் விசாகப்பட்டினம் தொடர்ந்து நீடிக்கிறது. ரூ. 10 ஆயிரம் கோடி மதிப்பிலான பல்வேறு திட்டங்கள் துவக்கப்பட்டு, அடிக்கல் நாட்டப்பட்டிருப்பது, ஆந்திர பிரதேசம் மற்றும் விசாகப்பட்டினம் மக்களின் விருப்பங்களை நிறைவேற்றுவதற்கான காரணியாக அமையும். இந்த திட்டங்கள் உள்கட்டமைப்பு, எளிதான வாழ்வு மற்றும் தற்சார்பு இந்தியா போன்ற புதிய பரிமாணங்களுக்கு வித்திடுவதோடு, வளர்ச்சிப் பாதையில் மாநிலத்தை புதிய உயரத்திற்கும் கொண்டு செல்லும்.
நண்பர்களே,
உள்கட்டமைப்பு குறித்த நமது தொலைநோக்குப் பார்வை இன்றைய நிகழ்ச்சியில் தெளிவாக வெளிப்படுகிறது. பிரதமரின் விரைவு சக்தி தேசிய பெருந்திட்டத்தினால் ஒருங்கிணைந்த உள்கட்டமைப்பு சாத்தியமாகியுள்ளது. இந்த திட்டம் உள்கட்டமைப்பின் வேகத்தை அதிகரித்திருப்பதோடு திட்டங்களின் செலவையும் குறைத்துள்ளது. இன்று ஒட்டுமொத்த உலகமும் சவால்களின் புதிய யுகத்தை சந்தித்து வருகிறது. இருந்த போதும் பல்வேறு துறைகளில் இந்தியா புதிய உயரத்தை நோக்கி முன்னேறிக் கொண்டிருக்கிறது. நமது ஒவ்வொரு முடிவும், கொள்கையும் சாமானிய மனிதனின் வாழ்வை மேம்படுத்தும் ஒற்றை நோக்கத்தோடு எடுக்கப்படுகிறது. உற்பத்தியுடன் கூடிய ஊக்குவிப்பத் திட்டம், ஜி.எஸ்.டி, தேசிய உள்கட்டமைப்பு திட்டம், விரைவு சக்தி போன்ற கொள்கைகளால் இன்று இந்தியாவில் முதலீடுகள் அதிகரித்து வருகின்றன. அதே வேளையில் ஏழைகளுக்கான நலத்திட்டங்களும் தொடர்ந்து விரிவுபடுத்தப்படுகின்றன.
ஆந்திராவில் நவீன தொழில்நுட்பத்தினால் ஆழ்கடல் எரிசக்தி குறித்து ஆய்வு செய்யப்படும். கடல்சார் பொருளாதரத்துடன் தொடர்புடைய எண்ணிலடங்காத வாய்ப்புகளை விரிவுபடுத்தும் முயற்சிகளை நாடு மேற்கொண்டு வருகிறது. முதன்முறையாக கடல்சார் பொருளாதாரத்திற்கு முக்கிய முன்னுரிமை வழங்கப்படுகிறது. முழுமையான வளர்ச்சி என்ற சிந்தனையை 21-ஆம் நூற்றாண்டின் இந்தியா அமல்படுத்தி வருகிறது. நாட்டின் இத்தகைய வளர்ச்சியில் ஆந்திர பிரதேச தொடர்ந்து முக்கிய பங்கு வகிக்கும் என்று நான் நம்புகிறேன்.
இந்த உறுதிபாட்டோடு உங்கள் அனைவருக்கும் மீண்டும் ஒரு முறை எனது மனமார்ந்த நன்றியைத் தெரிவித்துக் கொள்கிறேன்.
மிக்க நன்றி!
பொறுப்புக் துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
சிறப்பு சேவைகள் மற்றும் கட்டுரைகள்
சென்னை விமான நிலையத்தில் ஒருங்கிணைந்த முடிவெடுக்கும் கூட்டமைப்பு நடைமுறைப்படுத்தப்பட உள்ளது
இந்திய விமான நிலைய ஆணையமும், விமான நிலையங்களும் எதிர்காலத் தொழில்நுட்பங்களைப் பயன்படுத்துவதில் எப்போதும் முனைப்புக் காட்டுவதன் விளைவாக வாடிக்கையாளர்களின் வசதிகளை அனைத்து நிலைகளிலும் மேம்படுத்தும் வகையில் அமைந்துள்ளது. இந்த ஒருங்கிணைந்த முடிவெடுக்கும் கூட்டமைப்பு 21.02.2023 அன்று சென்னை விமான நிலையத்தில் நடைமுறைக்கு வரும் நிலையில், வாடிக்கையாளர்களின் வசதிகள் மேம்பாடு அடையும். இந்தக் கூட்டமைப்பின் மூலம், தேவையற்ற காலதாமதங்கள் குறைக்கப்பட்டு, விமானப் பயணிகளுக்கு சிறந்த பயண அனுபவத்தைத் தரும்.
மேலும் இந்தக் கூட்டமைப்பு விமானங்களை இயக்கும் நிறுவனங்கள், விமானப் போக்குவரத்து ஒழுங்குமுறைகள், விமானச் சேவைகள் மற்றும் தரைக்கட்டுப்பாட்டுப் பணிகள் போன்றவற்றுக்கு இடையே உள்ள தொடர்புகளை மேம்படுத்தும். மேலும், தகவல் பரிமாற்றம், பிரச்சினைகளுக்குச் சரியான நேரத்தில் முடிவுகள் எடுக்கப்பட்டு, உரிய தீர்வுகளை வழங்குதல் போன்றவற்றிலும் அதிக கவனம் செலுத்தப்படும். இந்தக் கூட்டமைப்பின் பணிகள் கீழ்கண்டவாறு வரையறை செய்யப்பட்டுள்ளது:
- விமான நிலையம் மற்றும் வழிநெடுக ஏற்படும் காலதாமதங்களைக் குறைப்பது
- விமானப் போக்குவரத்தை ஒழுங்குமுறைப்படுத்துதல்
- விமானங்கள் வந்திறங்கும் காலதாமதத்தைக் குறைத்தல்
- விமான நிலையம் மற்றும் விமானப்பாதை போன்றவற்றை மேம்படுத்துதல்
- சூழ்நிலை தொடர்பான விழிப்புணர்வு மற்றும் இந்தக் கூட்டமைப்பின் பங்குதாரர்களிடையே நம்பிக்கையை அதிகரிப்பது
- பயணிகளுக்கு மேம்பட்ட அனுபவம்
- வாகனங்கள் நிறுத்துமிடங்கள், கதவுகள் மற்றும் முனையங்களை முறையாகப் பயன்படுத்துதல்
- விமானத்தில் ஏறுவதற்கு முன்பாக பயணிகள் நிற்கும் இடத்தை மேம்படுத்துதல்
- பயணிகள் வாகனங்களுக்காகக் காத்திருக்கும் வழித்தடங்களில் போக்குவரத்து நெருக்கடியைக் குறைத்தல்
- எரிபொருள் சேமிப்பு மற்றும் கரியமில வாயு வெளியேற்றத்தைக் குறைத்தல்
- விமான சேவைகளின் முன்னறிவிப்பை மேம்படுத்துதல்